ফের আগুন আতঙ্ক! এবার নিউটাউনে

কলকাতা: ফের শহরে আগুন (Fire) আতঙ্ক! শুক্রবার দুপুরের পর সন্ধ্যেতে আগুন লাগল নিউটাউন সেন্ট্রাল মল (Newtown Central Mall) সংলগ্ন এলাকায়। স্কুটি চার্জিং পয়েন্টে লাগে আগুন। ইতিমধ্যেই ঘটনাস্থলে পৌঁছেছে দমকলের দুইটি ইঞ্জিন। চলছে আগুন নেভানোর কাজ।

প্রথমে স্থানীয়রাই আগুন দেখতে পায়। দাউ দাউ করে জ্বলতে থাকে স্কুটি চার্জিং পয়েন্ট। আতঙ্কিত হয়ে পড়েন বাসিন্দারা। প্রত্যক্ষদর্শীরাই খবর দেয় দমকলে। শুরু হয় আগুন নেভানোর কাজ।

আরও পড়ুন: রাসায়নিক কারখানায় বিস্ফোরণ!

উল্লেখ্য শুক্রবার দুপুরবেলায়, সল্টলেক সেক্টর ৫-এর একটি রাসায়নিক কারখানায় আগুন লাগে। আর তারপর ফের বিকেল বেলাতে এই অগ্নিকাণ্ডের ঘটনা। শহরে গত তিন দিন ধরে পরপর অগ্নিকাণ্ডের ঘটনায় আতঙ্কিত তিলোত্তমাবাসী।

গত মঙ্গলবার, বড়বাজার সংলগ্ন মেছুয়া এলাকায় ঋতুরাজ হোটেলে বিধ্বংসী আগুন লাগে। আর সেই আগুনের লেলিহান শিখায় প্রাণ হারান ১৪ জন। জানা যায় সেই হোটেলের অগ্নি নির্বাপন ব্যবস্থা সঠিক না হওয়ার কারণে এমন ঘটনা ঘটে। বাজে নিয়ে কোন ফায়ার এলার্ম পর্যন্ত। ইতিমধ্যেই ঘটনার তদন্তের জন্য পুরসভার পক্ষ থেকে গঠন করা হয়েছে ৬ সদস্যের একটি টিম। মুখ্যমন্ত্রী মমতা বন্দ্যোপাধ্যায়ও ঘটনার পূর্ণাঙ্গ তদন্তের নির্দেশ দিয়েছেন। আজ শহর কলকাতার মেয়র তথা মন্ত্রী ফিরহাদ হাকিম , সাংবাদিক বৈঠক থেকে ‘ টক টু মেয়র ‘ এ জানিয়ে দেন সমস্ত রকমের রুফটপ রেস্তোরাঁ বন্ধ করা হচ্ছে। যতদিন না পর্যন্ত এই ঘটনার পুঙ্খানুপুঙ্খ তদন্ত শেষ হচ্ছে ততদিন পর্যন্ত নয়া নির্দেশিকার না আসা পর্যন্ত শহর কলকাতার সমস্ত রকমের রুফটপ রেস্তোরাঁ বন্ধ থাকবে।

দেখুন অন্য খবর

Powered by how to embed youtube video and låna pengar snabbt